
Η Πολιτική Κοινωνιολογία, ως κλάδος της Πολιτικής Επιστήμης, θεραπεύει τη σχέση ανάμεσα στην πολιτική επιστήμη και την κοινωνιολογία, ανάμεσα στο πολιτικό και στο κοινωνικό. Διαφορετικά ειπωμένο, μελετά τρόπο πολιτικής έκφρασης, εκπροσώπησης, διαμεσολάβησης,  θεσμοποίησης της κοινωνίας. 
 
Σκοπός του μαθήματος είναι η εισαγωγή στην προβληματική και στα σύγχρονα ερευνητικά πεδία της πολιτικής κοινωνιολογίας, έτσι όπως αυτά έχουν διαμορφωθεί τόσο από την παράδοση της σχετικής «ακαδημαϊκής» συζήτησης όσο και από την συγκυρία. Έμφαση θα δοθεί  στη μελέτη του κομματικού φαινομένου και στις πολιτικές ιδεολογίες.
Στα πρώτα μαθήματα θα υπάρξει μια εισαγωγή στο αντικείμενο και την ιστορική παράδοση της πολιτικής κοινωνιολογίας, θα αναλυθεί το κρατικό φαινόμενο και θα παρουσιαστούν όψεις της θεωρίας των κοινωνικών κινημάτων. 
  Το μάθημα στη συνέχεια θα  επικεντρωθεί στα πολιτικά κόμματα  ως κεντρικό θεσμό του συστήματος πολιτικής εκπροσώπησης και νομιμοποίησης. Αναλύεται η έννοια του πολιτικού κόμματος και παρουσιάζονται οι τρεις διαστάσεις του κομματικού φαινομένου (οργανωτική, ιδεολογική, κοινωνική), καθώς και οι βασικοί, ιστορικά, κομματικοί τύποι με την ιδιαίτερη οργανωτική τους μορφή. Έμφαση θα δοθεί στην θεωρία των διαιρετικών τομών και στην τυπολογία του κομματικού φαινομένου. 
Επίσης θα παρουσιαστούν πολιτικές ιδεολογίες που συνδέονται με το μαζικό κομματικό φαινόμενο.

 Β. Αξιολόγηση 

Οι φοιτητές/τριες θα βαθμολογηθούν με βάση τις τελικές γραπτές εξετάσεις. Σημαντικό ρόλο στην τελική διαμόρφωση του βαθμού θα παίξει και η ενεργή συμμετοχή τους στα μαθήματα.

Γ. Σχέδιο μαθήματος 

I. Πολιτική Κοινωνιολογία: εισαγωγικές έννοιες και προσεγγίσεις. 
II. Ιστορική εξέλιξη του κρατικού φαινομένου 
III.  Κοινωνικά Κινήματα :  Έννοια, θεωρητικές προσεγγίσεις και τυπολογία 
IV. Ορισμοί της έννοιας του πολιτικού κόμματος – οργανωτικές και ιδεολογικές διαστάσεις του κομματικού φαινομένου 
V.  Η κοινωνική διάσταση του πολιτικού κόμματος και η θεωρία των διαιρετικών τομών
VI.  Τυπολογία του κομματικού φαινόμενου Ι: κόμμα στελεχών και κόμμα μαζών. 
VII. Τυπολογία του κομματικού φαινομένου ΙΙ: πολυσυλλεκτικό κόμμα και κόμμα του καρτέλ.
VIII. Πολιτικές Ιδεολογίες Ι : Εθνικισμός  
IX. Πολιτικές Ιδεολογίες ΙΙ : Φιλελευθερισμός
X. Πολιτικές Ιδεολογίες ΙΙΙ : Σοσιαλισμός  
XI. Πολιτικές Ιδεολογίες ΙV : Φασισμός 
ΧΙΙ. Πολιτικές Ιδεολογίες V : Λαϊκισμός 
XIII. Επανάληψη  

